अभ्यास सत्र के दौरान माइकल क्लार्क और शेन वाटसन ने नहीं की बातचीत  
‘होमवर्क कांड’ के कारण विवादों के घेरे में आए हरफनमौला शेन वाटसन बुधवार को चौथे और आखिरी क्रिकेट टेस्ट के लिए ऑस्ट्रेलियाई टीम के अभ्यास सत्र के दौरान आकषर्ण का केंद्र रहे।
‘होमवर्क कांड’ के कारण विवादों के घेरे में आए हरफनमौला शेन वाटसन आज चौथे और आखिरी क्रिकेट टेस्ट के लिए ऑस्ट्रेलियाई टीम के अभ्यास सत्र के दौरान आकर्षण का केंद्र रहे।
 
मोहाली में तीसरे टेस्ट के लिए टीम से बाहर किए जाने से खफा वाटसन स्वदेश लौट गए थे जहां उनकी पत्नी ने पहले बच्चे को जन्म दिया।
 
वाटसन चौथे टेस्ट के लिए लौटे लेकिन ढाई घंटे के अभ्यास सत्र में उनके और कप्तान माइकल क्लार्क के बीच संवादहीनता साफ नजर आई।
 
कमर के दर्द से जूझ रहे क्लार्क का चौथे टेस्ट में खेलना तय नहीं है लिहाजा उन्होंने अभ्यास सत्र में भाग नहीं लिया। क्लार्क और वाटसन को एक बार भी लंबी बातचीत करते नहीं देखा गया जैसा आम तौर पर कप्तान और उपकप्तान के बीच होती है।
 
नेट सत्र के दौरान भी क्लार्क फिजियो से बात करते नजर आए जबकि वाटसन ने करीब 35 मिनट बल्लेबाजी का अभ्यास किया।